## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

91. schôdza

Číslo: CRD-1545/2021

372

**U z n e s e n i e**

**Ústavnoprávneho výboru Národnej rady Slovenskej republiky**

**zo 14. októbra 2021**

k vládnemu návrhu zákona, ktorým sa mení a dopĺňa **zákon č. 245/2008 Z. z. o výchove a vzdelávaní (školský zákon)** a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 640)

**Ústavnoprávny výbor Národnej rady Slovenskej republiky**

**A. s ú h l a s í**

s vládnym návrhom zákona, ktorým sa mení a dopĺňa zákon č. 245/2008 Z. z. o  výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 640);

**B. o d p o r ú č a**

Národnej rade Slovenskej republiky

vládny návrh zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 640) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre vzdelávanie, vedu, mládež a šport.

Milan Vetrák

predseda výboru

overovatelia výboru:

Ondrej Dostál

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 372**

**zo 14. októbra 2021**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 245/2008 Z. z. o  výchove a  vzdelávaní (školský zákon) a o zmene a doplnení niektorých zákonov v  znení neskorších predpisov a ktorým sa menia a dopĺňajú niektoré zákony (tlač 640)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. K čl. I bod 7

V čl. I bode 7 v § 2 písm. ac) sa slová „uskutočňuje sa“ nahrádzajú slovami „medzinárodný program sa uskutočňuje“.

Formulácia ustanovenia sa precizuje tak, aby bolo zrejmé, k čomu sa viažu slová „uskutočňuje sa“ vzhľadom na predchádzajúci text.

1. K čl. I bod 22

V čl. I bode 22 v § 9 ods. 2 písm. b) sa slová „vyššie stredné“ nahrádzajú slovami „vyššie odborné“.

Ustanovenie sa terminologicky zosúlaďuje s § 16 ods. 5 zákona č. 245/2008 Z. z., v ktorom sa používa spojenie „vyššie odborné vzdelanie“.

1. K čl. I bod 24

V čl. I bode 24 sa za slová „Poznámky pod čiarou k odkazom 9b až 9d“ vkladajú slová „a 10“.

Vypúšťa sa aj poznámka pod čiarou k odkazu 10, keďže odkaz 10 v navrhovanom novom znení § 11 už nie je použitý a nepoužíva sa ani v ďalšom texte zákona č. 245/2008 Z. z.

1. K čl. I bod 56

V čl. I bode 56 (§ 24 ods. 3) sa slovo „odporúčania“ nahrádza slovom „odporúčanie“.

Upravuje sa tvar slova vzhľadom na predchádzajúci text ustanovenia § 24 ods. 3 („K žiadosti o povolenie individuálneho vzdelávania podľa odseku 2 písm. a) zákonný zástupca alebo plnoletý žiak priloží vyjadrenie všeobecného lekára pre deti a dorast“).

1. K čl. I bod 62

V čl. I bode 62 (§ 25 ods. 3) sa za slovo „riaditeľ“ vkladá slovo „kmeňovej“.

Vloženie slova sa navrhuje v nadväznosti na znenie prvej vety § 25 ods. 3, podľa ktorej doklad, že žiak navštevuje príslušnú školu, sa predkladá riaditeľovi kmeňovej školy.

1. K čl. I bod 70

V čl. I bode 70 v poznámke pod čiarou k odkazu 28a sa za slová „§ 20“ vkladajú slová „a 20a“.

Vzhľadom na skutočnosť, že odkaz v poznámke pod čiarou má odkazovať na úpravu spájania a združovania škôl a školských zariadení, dopĺňa sa do poznámky pod čiarou ustanovenie upravujúce združovanie škôl a školských zariadení.

1. K čl. I bod 83

V čl. I bode 83 (§ 28b ods. 3) sa slovo „odporúčania“ nahrádza slovom „odporúčanie“.

Upravuje sa tvar slova vzhľadom na predchádzajúci text ustanovenia § 28b ods. 3 („Ak zákonný zástupca dieťaťa alebo zástupca zariadenia požiada o povolenie individuálneho vzdelávania podľa odseku 2 písm. a), prílohou k žiadosti je písomný súhlas všeobecného lekára pre deti a dorast“).

1. K čl. I bod 90

V čl. I bode 90 (§ 29 ods. 16) sa za slová „aj nižší počet žiakov v triede“ vkladá čiarka a slová „ako je počet žiakov“.

Dopĺňajú sa chýbajúce slová, ktoré sú v platnom znení § 29 ods. 15 zákona č. 245/2008 Z. z.

1. K čl. I body 92 a 93

V čl. I body 92 a 93 znejú:

„92. V § 29 ods. 17 sa slová „Ustanovenie odseku 7 písm. a) až c) sa nevzťahuje“ nahrádzajú slovami „Ustanovenia odsekov 7 a 8 sa nevzťahujú“.

93. V § 29 ods. 18 sa slová „Ustanovenie odseku 7 sa nevzťahuje“ nahrádzajú slovami „Ustanovenia odsekov 7 a 8 sa nevzťahujú“.“.

Vzhľadom na doplnenie vnútorného odkazu o ďalší odsek je potrebné slová „Ustanovenie“ a „sa nevzťahuje“ uviesť v množnom čísle.

1. K čl. I bod 98

V čl. I bode 98 (§ 31 ods. 1) sa za slová „odporúčania zariadenia“ vkladá slovo „poradenstva“.

Dopĺňa sa chýbajúce slovo v označení zariadenia poradenstva a prevencie.

1. K čl. I bod 102

V čl. I bode 102 v § 31a ods. 5 písm. a) sa za slovo „program“ vkladá slovo „vzdelávania“.

Zosúladenie terminológie používanej v navrhovanom § 31a. V § 31a ods. 2 až 4 sa používa spojenie „program vzdelávania podľa odseku 1“.

1. K čl. I bod 139

V čl. I bode 139 v § 55 ods. 3 písm. c) a ods. 4 písm. b) sa slovo „kombináciou“ nahrádza slovom „kombinácie“.

Tvar slova sa upravuje v nadväznosti na úvodné vety ustanovení § 55 ods. 3 a 4 („Súhrnné hodnotenie ... sa vykonáva formou“).

1. K čl. I

V čl. I sa za bod 178 vkladá nový bod 179, ktorý znie:

„179. V § 74 ods. 6 sa vypúšťajú slová „Spoločného európskeho“.“.

Nasledujúce body sa primerane prečíslujú.

Novovložený bod 179 nadobúda účinnosť 1. januára 2022, čo sa premietne do článku upravujúceho účinnosť.

Legislatívno-technická úprava v nadväznosti na navrhovanú úpravu v čl. I bode 49, v ktorej sa v § 17a ods. 2 pre Spoločný európsky referenčný rámec pre jazyky zavádza legislatívna skratka „referenčný rámec“.

1. K čl. I bod 194

V čl. I bode 194 sa za slová „až 85“ vkladajú slová „vrátane nadpisu nad § 83“.

Legislatívno-technická úprava. Vzhľadom na vypustenie § 83 až 85 je potrebné vypustiť aj nadpis nad § 83.

1. K čl. I

V čl. I sa za bod 288 vkladá nový bod 289, ktorý znie:

„289. V § 157 ods. 14 sa slová „desiateho a dvanásteho“ nahrádzajú slovami „jedenásteho a trinásteho“.“.

Nasledujúce body sa primerane prečíslujú.

Novovovložený bod 289 nadobúda účinnosť 1. januára 2022, čo sa premietne do článku upravujúceho účinnosť.

Legislatívno-technická úprava vnútorných odkazov v nadväznosti na vloženie nového bodu 8 v § 157 ods. 3 písm. a) a s tým súvisiace prečíslovanie doterajších bodov osem až devätnásť v čl. I bode 282 návrhu zákona.

1. K čl. I bod 294

V čl. I bode 294 v § 161n ods. 5 sa slovo „stane“ nahrádza slovom „stanú“.

Tvar slova sa upravuje v nadväznosti na úvodnú časť vety („Ak sa priestory...“).

1. K čl. II

V čl. II sa za bod 5 vkladá nový bod 6, ktorý znie:

„6. Poznámka pod čiarou k odkazu 40d znie:

„40d) § 23a zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov.“.“.

Nasledujúce body sa primerane prečíslujú.

Súčasne sa v doterajšom čl. II bode 6 vypúšťa text: „Poznámka pod čiarou k odkazu 40d znie:

„40d) § 23a zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov.“.“.

Novovovložený bod 6 nadobúda účinnosť 1. apríla 2022, čo sa premietne do článku upravujúceho účinnosť.

Legislatívno-technická úprava. V čl. II bode 6 novelizovaný text neobsahuje odkaz na poznámku pod čiarou 40d, preto je potrebné jej nové znenie upraviť v samostatnom novelizačnom bode.

1. K čl. III bod 11

V čl. III bode 11 v § 13 ods. 14 písm. c) sa na konci pripájajú tieto slová: „s princípmi a cieľmi výchovy a vzdelávania“.

Navrhované ustanovenie sa dopĺňa v súlade s navrhovaným ustanovením § 14a ods. 5 zákona č. 245/2008 Z. z. (čl. I bod 38), tak aby bolo zrejmé, vo vzťahu k čomu sa má kontrolovať súlad používania katalógu výsledkov experimentálneho overovania a inovácií vo výchove a vzdelávaní.

1. K čl. III bod 26

V čl. III bode 26 úvodnej vete sa vypúšťajú slová „vrátane nadpisu“.

Legislatívno-technická úprava. Navrhovaný § 20a nemá nadpis.

1. K čl. III bod 26

V čl. III bode 26 v § 20a ods. 3 písm. e) sa na začiatok vkladá slovo „upravia“.

Dopĺňa sa chýbajúce slovo.

1. K čl. III bod 29

V čl. III (bod 29) sa text:

„Poznámka pod čiarou k odkazu 61 znie:

„61) § 2 zákona č. 184/1999 Z. z. o používaní jazykov národnostných menšín v znení neskorších predpisov.“.“.

označuje ako novelizačný bod 30.

Nasledujúce body sa primerane prečíslujú.

Nový bod 30 nadobúda účinnosť 1. januára 2022, čo sa premietne do článku upravujúceho účinnosť.

Legislatívno-technická úprava. V čl. III bode 29 novelizovaný text neobsahuje odkaz na poznámku pod čiarou 61, preto je potrebné jej nové znenie upraviť v samostatnom novelizačnom bode.

1. K čl. IV bod 2

V čl. IV (bod 2) sa text:

„Poznámka pod čiarou k odkazu 20b znie:

„20b) § 13 ods. 4 zákona č. 245/2008 Z. z. v znení zákona č. .../2021 Z. z.“.“.

označuje ako novelizačný bod 3.

Nasledujúce body sa primerane prečíslujú.

Nový bod 3 nadobúda účinnosť 2. januára 2022, čo sa premietne do článku upravujúceho účinnosť.

Legislatívno-technická úprava. V čl. IV bode 2 novelizované slová neobsahujú odkaz na poznámku pod čiarou 20b, preto je potrebné jej nové znenie upraviť v samostatnom novelizačnom bode.

1. K čl. IV bod 10

V čl. IV bode 10 sa v nadpise § 9m slová „1. januára“ nahrádzajú slovami „2. januára“, v § 9m ods. 1 sa slová „31. decembra 2021“ nahrádzajú slovami „1. januára 2022“ a v § 9m ods. 2 sa slová „1. januára“ nahrádzajú slovami „2. januára“ a slová „31. decembra 2021“ sa nahrádzajú slovami „1. januára 2022“.

Podľa čl. V návrhu zákona má čl. IV nadobudnúť účinnosť 2. januára 2022, je preto potrebné v súlade s tým upraviť aj príslušné dátumy v prechodných ustanoveniach v čl. IV bode 10.